Diari Oficial de la Generalitat Valenciana


Sumari del DOGV 3667, del 17-01-2000 (2000/221)

ORDRE de 22 de desembre de 1999, de la Conselleria de Cultura, Educació i Ciència, que modifica l’Ordre de 23 de desembre de 1996, per la qual es dicta el procediment que cal seguir per a sol·licitar l’accés al règim de concerts previstos en la Llei Orgànica 8/1985, de 3 de juliol, a la Comunitat Valenciana, o la renovació, pròrroga o modificació d’estos.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1999/12/22/(2)/dof/vci/html**

### Dades del document

Número de DOGV
:   3667

Data del DOGV
:   17-01-2000

Secció del DOGV
:   I. DISPOSICIONS GENERALS

Número del document
:   2000/221


Data del document
:   22-12-1999

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * ensenyament privat
    * reglament administratiu
    * ensenyament públic
    * legislació

ORDRE de 22 de desembre de 1999, de la Conselleria de Cultura, Educació i Ciència, que modifica l'Ordre de 23 de desembre de 1996, per la qual es dicta el procediment que cal seguir per a sol·licitar l'accés al règim de concerts previstos en la Llei Orgànica 8/1985, de 3 de juliol, a la Comunitat Valenciana, o la renovació, pròrroga o modificació d'estos. [2000/M221]
  
La present modificació de l'Ordre de 23 de desembre de 1996, norma de desenrotllament autonòmic que regula els procediments relacionats amb els concerts educatius, té per objecte la regulació de la forma concreta en què ha de complir-se en estos expedients el que s'establix a l'article 47.7 del Text Refós de la Llei d'Hisenda Pública Valenciana, pel qual els beneficiaris de subvencions a càrrec dels Pressupostos de la Generalitat Valenciana estan obligats a acreditar, davant els òrgans que les atorguen, que es troben al corrent del compliment de les seues obligacions tributàries i de Seguretat Social.
  
Per tot això i fent ús de les atribucions que em conferix l'article 35 de la Llei de Govern Valencià,
  
ORDENE
  
Únic
  
Modificar l'Ordre de 23 de desembre de 1996, de la Conselleria de Cultura, Educació i Ciència, per la qual es dicta el procediment que cal seguir per a sol·licitar l'accés al règim de concerts previstos en la Llei Orgànica 8/1985, de 3 de juliol, a la Comunitat Valenciana, o la renovació, pròrroga o modificació d'estos (DOGV de 13 de gener de 1997), mitjançant la introducció d'un nou apartat i punt amb la següent redacció:
  
V. Disposicions comunes
  
«Vint-i-sis
  
Els centres concertats quedaran subjectes al control de caràcter financer que les disposicions vigents atribuïxen a la Intervenció General de la Conselleria d'Economia i Hisenda de la Generalitat Valenciana, així com a la Inspecció Financera i Tributària del Ministeri d'Economia i Hisenda.
  
Vint-i-set
  
Els titulars dels centres privats beneficiaris d'una resolució totalment o parcialment estimatòria d'un expedient d'incorporació al règim de concerts educatius o la seua pròrroga, renovació o modificació, hauran d'acreditar, amb caràcter previ a la firma del corresponent document administratiu amb la Conselleria de Cultura, Educació i Ciència, que continuen mantenint la titularitat del centre i que es troben al corrent de les seues obligacions tributàries i davant la Seguretat Social.
  
1. La documentació a aportar que acredite l'existència de la persona física o jurídica i la circumstància que esta és la titular del centre docent serà la següent:
  
1.1 Fotocòpia compulsada de la targeta de persones jurídiques i entitats en general, en què conste el codi d'identificació fiscal (CIF) de l'entitat. En el cas que el titular siga una persona física, hi caldrà aportar fotocòpia compulsada del DNI.
  
1.2. Certificació actualitzada, amb un màxim d'antelació d'un mes respecte al moment de la presentació, de la Tresoreria General de la Seguretat Social acreditativa de la inscripció de l'empresa en la Seguretat Social, amb indicació del nombre de treballadors donats d'alta i en la qual hauran de coincidir les dades de l'empresa amb les del titular del centre docent.
  
2. La documentació per a efectuar l'acreditació relativa al fet que el titular del centre es troba al corrent de les seues obligacions tributàries i davant la Seguretat Social serà la que en cada moment establisca la Conselleria d'Economia i Hisenda fent ús de les seus competències. Així i d'acord amb el que s'establix a l'Ordre de 30 de maig de 1996 de la Conselleria d'Economia i Hisenda, la documentació a presentar amb eixa finalitat serà la següent:
  
2.1 Certificació actualitzada de l'administració de la Seguretat Social corresponent, acreditativa del fet que l'entitat titular es troba al corrent de les seues obligacions de Seguretat Social.
  
2.2. Certificació actualitzada de l'Agència Estatal d'Administració Tributària, acreditativa del fet que l'entitat titular es troba al corrent de les seues obligacions tributàries amb la hisenda estatal.
  
2.3 Certificació actualitzada de la Conselleria d'Economia i Hisenda de la Generalitat Valenciana, acreditativa del fet que l'entitat titular es troba al corrent de les seues obligacions tributàries amb la hisenda autonòmica valenciana.
  
2.4. Últim rebut de l'Impost sobre Activitats Econòmiques referent a l'epígraf corresponent a l'activitat d'ensenyament o, si no se'n disposa, el document d'alta en el citat impost i epígraf. En cas d'haver-ne sigut declarat exempt, hi caldrà aportar la resolució emesa per l'òrgan corresponent on es reconega la mencionada exempció.
  
Transcorregut un mes des de la notificació de l'ordre per la qual s'estima totalment o parcialment la incorporació d'un centre al règim de concerts o la pròrroga, renovació o modificació del concert, sense haver presentat sense causa justificada l'anterior documentació, la titularitat del centre perdrà el dret a la subscripció del corresponent document administratiu de concert, sense perjudici que puga tornar a iniciar nou expedient en el temps i forma establits en la present ordre, per a qualsevol altre curs acadèmic posterior.»
  
Disposició final
  
La present ordre entrarà en vigor el mateix dia que es publique en el Diari Oficial de la Generalitat Valenciana.
  
València, 22 de desembre de 1999
  
El conseller de Cultura, Educació i Ciència,


Còpia Permalink ELI